 26 ታሕሳስ 2020 ምንጪ ስእሊ, Getty Images መግለጺ ስእሊ, ኣብ ጽምብል በዓል ልደት ንምስታፍ ማስክ ዝገበረት ጓለንስተይቲ ከም ንቡር እዚ ቕነዚ እቲ ዝኸበረን ተፈታውን ወቕቲዩ ክኸውን ዝነበሮ እንተኾነ እቲ ኣብ ዓዲ ኢንግሊዝ ዝተኣታተወ ራብዓይ ደረጃ ጥንቃቐ ኮቪድ ኣብ እዋን ልደት ንዝግበር ምብጽጻሕ ስድራ-ቤትን ፈተውትን ስለዝዓንቀፎ ንተስፋ ልደት 2020 ኣጸልሚቱዎ ይርከብ ዋላ እውን እቲ ምትእኽኻብ እንተጎደለ መንፈስ በዓል ልደት ከም ዝሓለፈ በዓላት ዒድ ብዘይ ሆይሆይታ ዓው ዓውን ክኽበር ይከኣል እዩ ሬድዮ - ሓደ ቢቢሲ ኣብ እዋን ዕጽዋን ብሕትውናን ብኸመይ ሕጉስ በዓል ልደት ከተሕልፍ ከምእትኽእል ንሓደ ሓደ ሰባት ኣዘራሪባ ነይራ ኣብ ባህልታትካ ምጽናዕ ሮማና ሻህ ንዒድን ሮሞዳንን ምስ በዓለ ልደት ክርስትያን እያ ተዛምዶ ምስ ማሕበረ ሰብካ ተኣኻኺብካ ሞይቕካን ማሚቚካን ዓመታዊ በዓል ምጽንባል ዝዓበየ ትርጉም እያ ትህቦ እንተኾነ ለብዘበን ብሰንኪ እገዳ ምንቅስቓስን ምትእኽኻብን ኮቪድ በዓለ ልደት ከምቲ ትጽቢት ዝተገብረሉ ኣይኮነን ምንጪ ስእሊ, Romana Shah እታ ጓል 28 ዓመት ተቐማጢት ሸፊልድ ንበዓለ ልደት ከምቲ ብትስፍው መንፈስ ዘሕለፈቶ ዒድን ሮሞዳንን ክበዓል ምኽራ ትልግስ ዋላ እውን ኣብዚ ውጥር እዋን ከም ዝኾነ ዓመታዊ ህዝባዊ በዓላት ባህላዊ ልብሰይ ለቢሰ መንፈስ እቲ በዓል ተላቢሰ ዓቕመይ ብዘፍቅዶ ተሓጒሰን ተፈሲሀን እየ ዘሕልፎሞ ከማይ የማስልኩም ትብል ሮማና ሻህ መግቢ እውን ኣካል ህዝባውን ሃይማኖታውን በዓላትና ስለዝኾነ ለብዘበን እውን ንበዓላትና ዘማዕርግ ዝተፈላለየ ዓይነት መግቢ ካሪን ቢርያኒን ኣይተፈልየናን ከኣ ትብል በታ ዝርካቡ ትሕዝቶን ኩነታትን ንበዓል ልደት ብሓጎስን ፍሸኽታን ምጽምባላ ኣገዳሲ ምዃኑ ትዛረብ ዘበን ዘምጽኦ ሓደጋን ዕድልን ዓለምና ከም ኣብዚ እዋን ገይራ ብፍኑው ለበዳ ኣይተጨናነቐትን ማዕሪኡ ከኣ ከም ሎሚ ገይራ ነዚ ሓደገኛናን ናይ ሓባር ጸላእን ንምግጣም ዓቕማን ሓይላን ኣየወሃሃደትን በዓል ልደት ለብዘበን ከመይ ኮን ክኸውን እዩ? 